Polițiștii vor putea da amenzi pe baza înregistrărilor video primite de la participanții la trafic, dacă un proiect de lege depus în Parlament va fi aprobat.



Sursa foto: TraficTube

Polițiștii vor avea posibilitatea de a aplica amenzi șoferilor și pe baza înregistrărilor video primite de la participanții la trafic, prevede un proiect de lege depus în Parlament. Astfel, șoferii care folosesc camere de bord sau altă tehnologie de înregistrare video vor putea trimite către Poliție aceste înregistrări, potrivit Profit.ro.

Argumentul inițiatorului, deputatul USR Mihai Botez, este că sistemul e folosit în alte state, precum Marea Britanie, și implică populația prin utilizarea unui site unde pot fi încărcate clipurile video, iar acestea ajung direct la secțiile de poliție pentru ca polițiștii să se ocupe de respectivele cazuri.